
Dober dan, dragi učenec in učenka,
Čaka te samo še današnje delo, potem pa … vikeeend!
Stisni zobe, opravi današnje naloge in si prost/a! Baje bo lepo vreme [image: ].
Veliko mislim na vas in vas res zelo pogrešam … Če imaš čas, mi lahko pošlješ kakšno sporočilo, vesela ga bom. Sicer pa, kot vedno, želim uspešno delo in OSTANI ZDRAV!
Seveda dodajam dnevno porcijo smeha.
Češnje na drevesu
Polž pleza po deblu češnje. Mimo prileti kos in mu reče:
“Nima smisla, da plezaš po drevesu, saj ni nič češenj!”
“Ko bom na vrhu bodo že!”

Bodi lepo in uživaj z družino!
Učiteljica Maja

DODATNI POUK: med priloženimi dokumenti imaš vaje za kenguru – prosi starše, naj ti jih natisnejo, vendar samo za 4. in 5. razred (v dokumentu so pole za vse razrede).

MAT: med priloženimi dokumenti poišči RAČUNANJE VEČ DELOV CELOTE, ČE JE ZNANA CELOTA. Vse OBVEZNO PREPIŠI V ZVEZEK in reši vaje na koncu (tudi v zvezek v celoti!). Snov je zate nova. Potrudi se in sledi navodilom, če ne bo šlo, prosi starše, naj mi pišejo. Reši strani 84, 85 in 7. nalogo na str. 86. Zmorem tudi to reši, če želiš.

SLJ: med priloženimi dokumenti poišči UL Kopriva branje z razumevanjem. Reši na list ali v zvezek.

LUM: nariši svoj portret, likovno tehniko izberi sam/a (barvice, flumastri, svinčnik), glede na to, kaj imaš na razpolago doma.

GUM: ponovi pesmi za nazaj, predvsem Zmajevalska in Ladja plove. Na str. 54 poišči pesem Bratovščina Sinjega galeba in se jo (na)uči. Pripravljaj se za ustno ocenjevanje – ljudska pesem.

